stanford-oval/wikipedia huggingface dataset:
Map of the Soul: Persona
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| קוריאה הדרומית | 12 באפריל 2019 | תקליטור • הורדה דיגיטלית • הזרמת מוזיקה | ביג היט • איריבר (אנ') |
| אירופה | 12 באפריל 2019 | תקליטור • הורדה דיגיטלית • הזרמת מוזיקה | ביג היט • איריבר • קולומביה |
| צפון אמריקה | 12 באפריל 2019 | תקליטור • הורדה דיגיטלית • הזרמת מוזיקה | ביג היט • איריבר • קולומביה |
| עולמי | 12 באפריל 2019 | הורדה דיגיטלית • הזרמת מוזיקה | ביג היט |
ראו גם

רשימת האלבומים הנמכרים ביותר בדרום קוריאה (אנ')
רשימת האלבומים שהגיעו למקום הראשון בבילבורד 200 ב-2019 (אנ')
רשימה האלבומים שהגיעו למקום הראשון במצעד גאון ב-2019 (אנ')
רשימת שירי הקיי-פופ במצעד הבילבורד (אנ')
רשימת אלבומי הקיי-פופ במצעד הבילבורד (אנ')
רשימת האלבומים שהגיעו למקום הראשון ב-2019 (אוסטרליה) (אנ')
רשימת האלבומים שהגיעו למקום הראשון ב-2019 (קנדה) (אנ')
רשימת עשרת האלבומים המובילים בבריטניה ב-2019 (אנ')
ביאורים

↑  לחברי BTS ולצוות ההפקה של ביג היט יש "אולפנים" בודדים בתוך בניין ביג היט אנטרטיינמנט הגדול יותר. אלה מקבלים קרדיט בנפרד בהערות האלבום.
↑  בדרום קוריאה, האלבום מופץ על ידי דרימוס, חברת בת של איריבר.
↑  סך המכירות של Wrongful Encounter הוא 2.86 מיליון, אולם אם כוללים מכירות לא חוקיות, האלבום נמכר ב-3.3 מיליון עותקים בסך הכל. הערכה זו זכתה להכרה על ידי שיאי גינס. במאי 2019, המכירות של Map of the Soul: Persona הגיעו ל-3,399,302 מכירות, מעל ההערכה של קים.
↑  BTS היא שנייה ללהקת הפופ הרוק האמריקאית המונקיז, שהיו לה שלושה אלבומים במקום הראשון בתשעה חודשים ושלושה שבועות בשנת 1967. מי שהיו במקום השני הם הביטלס, שאלבומי האוסף שלהם מ-1995 ו-1996 הגיעו כולם למקום הראשון ב-11 חודשים ושבוע.
| --- | --- |
בקרת זהויות :  MusicBrainz release group: 1bd22a9f-54d2-46bf-9d3a-3c7056299a90
תזמורת הקפיטול הלאומית של טולוז

| --- | --- |

 תאריך ייסוד:  1932
 מדינה:  צרפת צרפת
 מיקום:  טולוז, צרפת
 אולם קונצרטים:  תיאטרון האלה אוק גרן  תיאטרון הקפיטול בטולוז
 מנצח:  טארמו פלטוקוסקי (מיועד)
 חברת תקליטים:  EMI
 https://onct.toulouse.fr/
 
תזמורת הקפיטול הלאומית של טולוז (בצרפתית: Orchestre national du Capitole de Toulouse) היא תזמורת סימפונית צרפתית שמושבה בטולוז. היא פועלת כתזמורת סימפונית אשר מקום מושבה הראשי הוא תיאטרון "האלה אוק גרן" בטולוז, וכתזמורת קבועה של תיאטרון הקפיטול בטולוז.
היסטוריה

תחילה נקראה התזמורת בשם "תזמורת קפיטול טולוז", והיא החלה כתזמורת האופרה של תיאטרון הקפיטול. בין מנהליה המוזיקליים הבולטים של התזמורת בעבר היו אנדרה קלויטנס (החל מ-1932) וג'ורג' פטר (1951–1955), אך תזמורת הקפיטול זכתה להכרה בינלאומית במהלך תקופת כהונתו של מישל פלאסון כמנהל מוזיקלי, מ-1968 עד 2003.
עד תקופתו של פלאסון, התזמורת הייתה תזמורת אופראית מובהקת, שניגנה לעיתים רחוקות סימפוניות וכמעט ולא יצאה לסיבובי הופעות. בתוך שתים עשרה שנים, ההתעקשות של פלאסון על סטנדרטים ומטרות אומנותיות גבוהות שיפרה את המוניטין של התזמורת. הוא החל תקופה של הקלטות ויציאות לסיבובי הופעות שהיו מוערכות באופן ביקורתי, וב-1980 הוענק לתזמורת התואר "תזמורת לאומית" צרפתית. מאז 1974, הפך תיאטרון ה"האלה אוק גרן" לאולם הקונצרטים הראשי של התזמורת.
האופי של פלאסון, ההתעקשות שלו לנגן ולהקליט רפרטואר צרפתי (במיוחד יצירות נדירות), וחוזה ההקלטות שלו עם EMI, השתלבו יחד והפכו את התזמורת למקצועית של ממש, עם כ-100 תקליטים שיצאו לאור. הוא גם ייסד קבוצת גיוס כספים בשם 'אידה', שיש לה הרבה תורמים עסקיים גדולים, בולטים בהם חברת Airbus, כמו גם בנקים. 'אידה' תורמת ללוח ההופעות הבינלאומיות של התזמורת ולהקלטותיה. בשלב מוקדם בתקופתו של פלאסון, התזמורת החלה לצאת לסיבובי הופעות בינלאומיים, והיא ממשיכה לסייר עד היום.
ב-9 במאי 2003, הודיע פלאסון על החלטתו שלא לחדש את חוזהו לאחר 31 באוגוסט 2003. הוא התלונן כי העבודות המתוכננות בתיאטרון האלה אוק גרן יפגעו בעונת הקונצרטים 2003 - 2004. באופן בלתי רשמי, עזיבתו נבעה מהסירוב של העיר להעלות את משכורות התזמורת. ב-2004, הוענק לו התואר "מנצח כבוד" של התזמורת.
ב-2005, מינתה עיריית טולוז את טוגאן סוחייב כמנצח אורח ראשי ויועץ מוזיקלי של התזמורת. טוגאן סוחייב הפך למנהל המוזיקלי והמנצח הראשי של התזמורת בספטמבר 2008. מבחינה אומנותית, סוחייב סחף את התזמורת ממסורת הצליל הצרפתי שנבנתה על ידי פלאסון. ב-2011, העיתון הצרפתי "לה פיגארו" דירג את 25 התזמורות המובילות בצרפת. תזמורת הקפיטול הלאומית של טולוז נרשמה כאחת משלוש התזמורות הטובות ביותר בצרפת.
ב-2015, חתם סוחייב על חוזה חדש עם התזמורת עד 2019. במרץ 2022, התפטר טוגאן סוחייב ממשרת המנהל המוזיקלי של התזמורת, בטענה שהופעל עליו לחץ להוציא הצהרה פומבית בנוגע לפלישת רוסיה לאוקראינה ב-2022.
טארמו פלטוקוסקי ניצח לראשונה על התזמורת בספטמבר 2022, ושב להופעה נוספת כמנצח אורח באוקטובר 2022. בדצמבר 2022, הודיעה התזמורת על מינויו של פלטוקוסקי כמנהל המוזיקלי הבא שלה, החל מעונת 2025 - 2026, עם חוזה ראשוני של ארבע עונות. פלטוקוסקי נושא בתואר מנצח מוזיקלי מיועד בעונת 2024 - 2025.
מנהלים מוזיקליים (רשימה חלקית)

ג'ורג' פטר (1951 - 1955)
מישל פלאסון (אנ') (1968 - 2003)
טוגאן סוחייב (2008 - 2022)
טארמו פלטוקוסקי (מיועד, החל מסתיו 2025)
גבול אוקראינה–בלארוס

סימוני הגבול של אוקראינה ובלארוס
הגבול בין: בלארוס (ירוק) ואוקראינה (כתום)
גבול בלארוס-אוקראינה (בבלארוסית: Беларуска-ўкраінская граніца; באוקראינית: Bilorusko-ukrainskyi kordon) הוא גבול בין המדינות בלארוס ואוקראינה, באורך של כ 1,084 קילומטרים. במערב הגבול מתחיל בצומת של שתי המדינות ופולין והוא משתרע מזרחה, עד צומת הגבולות של שתי המדינות עם גבול רוסיה.
הגבול המשולש בצד המערבי מסומן על גבי עמוד, ליד נהר הבוג המערבי ואילו הגבול המשולש בצד המזרחי מסומן כאנדרטה (Grenzkontrollstelle Belarus; Державний кордон Білорусі).
גאוגרפיה

הגבול נפרש לאורך השפלה הפולנית (אנ').
הקצה המערבי של הגבול מתחיל ב"בוג המערבי", ליד אגמי שצקי (אנ') ועובר מזרחה על פני ביצות פינסק. בהמשך, הוא משתרע במקביל לדרום נהר פריפיאט, חולף על פני אזורים מיוערים שהיו מזוהמים לאחר אסון צ'רנוביל. הגבול עובר מצפון לעיר פריפיאט ואז פונה לדרום מזרח עם נהר פריפיאט וממשיך במקביל אליו. כשהגבול מגיע לנהר הדנייפר, הוא פונה צפונה לכיוון הומיאל. בנקודת האמצע בין הומיאל וריפקי (אנ') הגבול פונה מזרחה לכיוון הרמה הרוסית המרכזית (אנ') כ-100 קילומטרים, שם הוא מסתיים בנקודת המפגש המשולשת עם הגבול הרוסי.
היסטוריה

המצב המודרני של הגבול התחיל לאחר מלחמת העולם הראשונה, כאשר נוסדה הרפובליקה העממית האוקראינית, בשנת 1918.
עם זאת, לגבול יש שורשים היסטוריים. הגבול בין הדוכסות הגדולה של ליטא לממלכת פולין היה דומה.
לאחר מלחמת העולם הראשונה והסכם ריגה, החלק המערבי של הגבול עלה בקנה אחד עם הגבול המנהלי של מחוז פולזי (אנ') ומחוז וולין (אנ') של הרפובליקה הפולנית שבין המלחמות, והחלק המזרחי עלה בקנה אחד עם הגבול בין הרפובליקות הסובייטיות של בלארוס ואוקראינה.[דרוש מקור]
בתחילה, הגבול בין שתי הרפובליקות הסובייטיות הוכר על ידי האמנה בין ה-SSR האוקראינית ל- SSR הבלארוסית מ-12 בדצמבר 1990.[דרוש מקור]
המעמד של גבול המדינה עם אוקראינה ניתן על ידי הסובייט העליון של בלארוס ב-11 ביוני 1993, אך קיים הסכם בינלאומי בין בלארוס ואוקראינה, שבו הם מכירים הדדית בגבול בין הרפובליקה של בלארוס וברית המועצות שהוכרו ב-1990[דרוש מקור].
לאחר אסון צ'רנוביל ב-1986, חלק גדול מהצד האוקראיני של הגבול הפך לאזור מנוע כניסה - צ'רנוביל (אנ') ובצד הבלארוסי הוקמה השמורה הרדיואקטיבית של פולזי (אנ'). מסילת הרכבת מצ'רניהיב לאוברוץ' עוברת לאורך הגבול בצד האוקראיני, ומחברת את תחנת הכוח הגרעינית הנטושה בצ'רנוביל עם העיר סלבוטיץ' והיא חוצה פעמיים, את הגבול.
ב-24 בפברואר 2022, במהלך הפלישה הרוסית לאוקראינה עברו כוחות רוסים את הגבול מבלארוס לאוקראינה כחלק מהמתקפה של קייב. בתחילת אפריל כוחות אוקראינים חזרו להשתלט על חלקים מהגבול ליד פריפיאט והכוחות הרוסים עזבו את האזור. בהמשך, יחידות של משמר הגבול האוקראיני השתלטו מחדש על מעבר הגבול שלהן במחוז צ'רניהיב.
ב-11 בנובמבר 2022 דווח כי אוקראינה החלה בבניית חומה בגבול עם בלארוס.
לאחר מרד קבוצת וגנר ביוני 2023, שלאחריו הקבוצה הייתה אמורה לעבור לבלארוס, הגבול הפך שוב נושא לדיון. ב-30 ביוני 2023, נשיא אוקראינה וולודימיר זלנסקי אישר תוכניות לתגבור נוסף של הגבול, אף על פי שלא הוזכרו איומים קונקרטיים.
מעברים ונקודות ביקורת לאורך הגבול > המקרה הייחודי - רכבת צ'רנוביל

מסילת הברזל המשמשת את הרכבת האוקראינית - אוקרזליזניצה מצ'רניהיב לאוברוץ' עוברת בחלקה בשטח בלארוס. כל התחנות בשטח בלארוס נטושות, מלבד זו של תחנה אחת בכפר לולצ'ה (אנ'), אך אין בה שום שירות לנוסעים. מסילת הרכבת מוחכרת על ידי ממשלת אוקראינה ומופעלת על ידי אנשי צוות אוקראינים, אך שירותי הגבול (כמו: מכס) מנוהלים על ידי השלטונות הבלארוסים.
חלקו של הקו בין סמיחודי (אנ') לאוברוץ' הופסק ללא הגבלת זמן ואינו בשימוש.
הערות שוליים

↑  Jessie Yeung,Adam Renton,Rob Picheta,Ed Upright,Aditi Sangal,Adrienne Vogt,Melissa Macaya,Maureen Chowdhury, Russia attacks Ukraine, CNN, ‏2022-02-23 (באנגלית)
↑  Kyiv region: Ukrainian military take control of Pripyat and section of border, Ukrainska Pravda (באנגלית)
↑  Українські прикордонники вийшли на держкордон на Чернігівщині, Українська правда (באוקראינית)
↑  Balmforth, Tom. "Ukraine builds wall on border with Belarus - presidential adviser". reuters.com. נבדק ב-20 בנובמבר 2022. {{cite web}}:  (עזרה)
↑  Specia, Megan (2023-07-01). "Ukraine Says It Is Ready for Arrival of Wagner Troops in Belarus". The New York Times (באנגלית אמריקאית). ISSN 0362-4331. נבדק ב-2023-07-06.
שלט במחסום אילמיבקה ( תנועת גבול מקומית ) כתוב באוקראינית ורוסית
נובי יארילוביץ'
תחנת הרכב בלולצ'ה
The Most Beautiful Moment in Life: Young Forever

The Most Beautiful Moment in Life: Young Forever (בעברית: הרגע הכי יפה בחיים: צעיר לנצח; בקוריאנית: 화양연화 Young Forever) הוא אלבום האוסף הראשון בשפה הקוריאנית של להקת הבנים הדרום קוריאנית BTS. האלבום פורסם ב-2 במאי 2016 בשתי גרסאות פיזיות, גרסת יום וגרסת לילה. האלבום מכיל עשרים ושלוש שירים, מתוכם שלושה סינגלים חדשים: "Epilogue: Young Forever", "Fire" ו-"Save Me". רוב השירים מתוך The Most Beautiful Moment in Life, Part 1 (אנ') ו-The Most Beautiful Moment in Life, Part 2 (אנ'), כמו גם כמה רמיקסים.
רקע ופרסום

ב-21 במרץ 2016, ביג היט אנטרטיינמנט הכריזה על החזרה הקרובה של BTS ועל הופעה מתוכננת למאי. BTS פרסמו טיזרים להופעה ב-7 באפריל בחשבון הטוויטר הרשמי שלהם בשם "Motion Posters". מאוחר יותר הם פרסמו תמונות קונספט ב-21 וב-24 באפריל, מה שהצביע על כך שהאלבום הפיזי יהיה זמין בשני עיצובי עטיפה, גרסת יום וגרסת לילה. שתי הגרסאות כוללות ספר צילום, פולארויד, מיני פוטוקרד וכרזה. טיזר הווידאו להופעה שוחרר ב-25 באפריל. רשימת השירים שוחררה ב-27 באפריל, וחשפה שזה יהיה אלבום אוסף עם עשרים ושלוש שירים בסך הכל. הם גם פרסמו את העיצוב והפרטים של האלבום הפיזי. ב-29 באפריל, ביג היט אנטרטיינמנט שחררה פרומו לוידאו קליפ "Fire", שבו נראים החברים רוקדים.
קליפים

הקליפ ל-"Epilogue: Young Forever" שוחרר ב-19 באפריל, ובו נראים החברים רצים במבוך מלא גדרות, כמו גם פלשבקים לסצנות מתוך "I Need U", "On Stage: Prologue" ו-"Run". הוא הופק ובוים על ידי GDW. הקליפ של "Fire", הסינגל המוביל של האלבום, שוחרר ב-2 במאי. בקליפ נראים החברים רוקדים וחוגגים במקום נטוש שעולה להבות. הסרטון הופק ובוים על ידי לומפנס ו-GDW. בפיוז (אנ') נאמר כי, "החיתוך מרגיש כמו גרסה משודרגת של "Dope", סינגל בולט מתוך The Most Beautiful Moment In Life, Part 1. בקליפ הנלווה החבר'ה מבצעים את הכוריאוגרפיה האינטנסיבית ביותר שלהם עד כה". ב-9 במאי, BTS פרסמו את גרסת הריקוד של "Fire" לקראת פעילות הקידום שלהם בתוכניות המוזיקה. הכוריאוגרפיה לריקוד נוצרה על ידי קיאונה מדריד. הקליפ ל-"Save Me" שוחרר ב-15 במאי, וצולם בשיטת "One-take". הכוריאוגרפיה לריקוד נוצרה על ידי The Quick Style Crew והקליפ הופק וביים גם הוא על ידי GDW.
קידום

ב-1 במאי, בליל השחרור, ביצעו BTS תוכנית קאמבק ב-V לייב (אנ'), שקיבלה למעלה מ-100 מיליון לייקים במהלך השידור. ב-7 במאי, הם ערכו מסיבת עיתונאים לסיבוב ההופעות שלהם, 2016 BTS LIVE The Most Beautiful Moment in Life On Stage: Epilogue (אנ'). המופעים הראשונים התקיימו ב-7 וב-8 במאי בזירת ההתעמלות האולימפית (אנ') בקוריאה הדרומית, שם ביצעו BTS שירים מהאלבום. בסך הכל, סיבוב ההופעות נערך בתשע ערים בחו"ל והסתיים ביפן. הקידום בתוכניות המוזיקה החל ב-12 במאי באם קאונטדאון ונמשך שבוע אחד בלבד בעקבות החלטת BTS שנועדה לאפשר פעילויות בודדות, הופעות ולוחות זמנים בחו"ל. ההופעות התקיימו ב-Mnet (אנ'), KBS (אנ'), MBC (אנ') ו-SBS (אנ') כמתוכנן.
הצלחה מסחרית

כרטיסים ל-BTS LIVE The Most Beautiful Moment in Life On Stage: Epilogue, אזלו מיד, מה שגרם לשגיאות חיבור באתר ובאפליקציה של אינטרפארק טיקטס (אנ') עקב תעבורה גבוהה. מילות חיפוש הקשורות להופעה נמצאו בראש מילות המפתח המחופשות ביותר, מכיוון שגם המעריצים וגם הציבור גילו עניין רב. לאחר שהאלבום והקליפ "Fire" שוחררו ב-2 במאי, הפך "Fire" לקליפ המהיר ביותר באותו זמן של BTS שהגיע למיליון צפיות תוך 6 שעות בלבד. הסרטון הגיע ל-10 מיליון צפיות ב-75 שעות. הסרטונים של "Fire" ו-"Save Me" דורגו במקום הראשון והשני בהתאמה ברשימת סרטוני הקיי-פופ הנצפים ביותר שפרסם בילבורד במאי 2016. BTS גם עלו למקום ה-15 ברשימת 100 האמנים המובילים בעולם של יוטיוב מיוזיק.
שלושת הסינגלים המובילים, "Fire", "Save Me" ו-"Epilogue: Young Forever" הגיעו לשלושת המקומות הראשונים במצעד שירי העולם הדיגיטליים ובכך הפכו BTS לאמן הקיי-פופ הראשון שהגיע להישג זה. "Fire" השיג 'all-kill' במצעדי המוזיקה של דרום קוריאה וקיבל בתוכניות מוזיקה שלושה גביעי מקום ראשון, באם קאונטדאון, במיוזיק בנק ובאינקיגאיו (אנ').
The Most Beautiful Moment in Life: Young Forever הפך לאלבום השני ברציפות של BTS שנכנס למצעד הבילבורד 200, והגיע בשיאו במקום ה-107, הדירוג הגבוה ביותר של BTS במצעד עד כה. הוא הופיע לראשונה במקום השני במצעד אלבומי העולם ובמקום העשירי במצעד ה-Heatseekers. דווח כי The Most Beautiful Moment in Life: Young Forever מכר למעלה מ-300,000 עותקים במכירה מוקדמת בתוך פחות משבוע. לפי ההאנטאו צ'ארט, 100,000 עותקים של האלבום נמכרו בשלושת הימים הראשונים ליציאתו, ו-164,868 עותקים נמכרו במהלך השבוע הראשון. האלבום עמד בראש המצעד השבועי של גאון במשך שבועיים רצופים. הוא גם הגיע לראש המצעד החודשי של גאון במאי עם מעט יותר מ-310,000 אלבומים שנמכרו והפך לאלבום הרביעי הנמכר ביותר במצעד האלבומים השנתי של גאון לשנת 2016. BTS קיבלו את הדיסאנג הראשון שלהם - אלבום השנה (אנ'), עם האלבום הזה, בטקס פרסי המוזיקה של מלון לשנת 2016 (אנ'). ביוני דיווחה ביג היט אנטרטיינטמנט שהמכירות המשולבות הלא רשמיות של כל האלבומים מסדרת The Most Beautiful Moment in Life יגיעו בקרוב למיליון עותקים, שכן הם כבר מכרו בסך הכל 930,000 עותקים באותה עת.
שבחים

| טקס | שנה | פרס | תוצאה |
| --- | --- | --- | --- |
| פרסי המוזיקה של מלון (אנ') | 2016 (אנ') | אלבום השנה (אנ') | זכייה |
| פרסי המוזיקה של גאון צ'ארט (אנ') | 2017 | אלבום השנה - רבעון שני | מועמדות |
| מפרסם | שבח | דירוג |
| --- | --- | --- |
| בילבורד | 25 אלבומי הקיי-פופ הגדולים של שנות ה-2010: רשימת הצוות | 3 |
נתוני מכירות ותארים

| מקום | תארים | מכירות |
| --- | --- | --- |
| דנמרק דנמרק (איגוד תעשיית ההקלטות הדני) | זהב | 10,000‡ |
| יפן יפן | — | 13,511 |
| דרום קוריאה דרום קוריאה | — | 1,033,652 |
| הממלכה המאוחדת הממלכה המאוחדת | זהב | 100,000‡ |
| ארצות הברית ארצות הברית | — | 6,000 |
‡ נתוני מכירות+סטרימינג מבוססים על התואר בלבד.
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| קוריאה הדרומית | 2 במאי 2016 | תקליטור • הורדה דיגיטלית | ביג היט אנטרטיינמנט • לואן אנטרטיינמנט |
| יפן | 8 במאי 2016 | תקליטור • הורדה דיגיטלית | ביג היט אנטרטיינמנט • לואן אנטרטיינמנט |
| טאיוואן | 1 ביוני 2016 | תקליטור | יוניברסל מיוזיק גרופ |
ראו גם

רשימת שירי הקיי-פופ במצעד הבילבורד (אנ')
רשימת אלבומי הקיי-פופ במצעד הבילבורד (אנ')
רשימת האלבומים שהגיעו למקום הראשון במצעד האלבומים של גאון צ'ארט בשנת 2016 (אנ')
ביאורים

↑  'all-kill' הוא מושג בקיי-פופ המתאר שיר שהצליח להגיע בו זמנית למקום הראשון בכל מצעדי המוזיקה הדרום-קוריאנים.
↑  דיסאנג (daesang) הוא מונח בקיי-פופ שמשמעותו "פרס גדול". בדרך כלל קטגוריות שיר השנה, אלבום השנה ואמן השנה מקבלות את התואר דיסאנג.
| --- | --- |
בקרת זהויות :  MusicBrainz release group: 8c72972f-e54e-47b0-bcb0-275dbe3ec43a
פיברין

| --- | --- |

 שיוך:  קריש דם 
 מזהים
 קוד MeSH:  D12.776.124.270 
 מזהה MeSH:  D005337 
 
פיברין (תעתיק מאנגלית: Fiber שמשמעותו "סיב") הוא חלבון בלתי-מסיס, הנמצא בדמם של בעלי חוליות ומשמש גורם קרישת דם.
כדי להפסיק את תהליך אובדן הדם, התרומבין, בתהליך של שפעול פרוטאוליטי מבצע חיתוך של פיברינוגן, מסיר ממנו שני פפטידים וכך נוצרים סיבי פיברין ברקמה הנגועה.
התהליך יוצר קריש דם שיש להמיסו על מנת למנוע חסימת כלי דם. לשם כך נועד הפיברינוליזין (חלבון קרישה) שהוא חומר המפרק פיברין ומסיר את הקריש.
תוצרי פירוק הפיברין (באנגלית: (Fibrin degradation product (FDPs), אלו הם רכיבים (הנמנים עם מרכיבי הדם) הנוצרים על ידי פירוק קריש דם כתוצאה מפעילותו של האנזים פלסמין הנמצא בדם ומפרק את משקעי הפיברין שיוצרים את קריש הדם. התוצר המוכר ביותר של פירוק הפיברין הוא החלבון די-דימר (באנגלית: D-dimer) המשמש כמדד איבחון בבדיקות דם.
מג'דל סלם

| --- | --- |
 מדינה:  לבנון לבנון
 מחוז:  א-נבטיה
 נפה:  מרג' עיון
 שטח:  42 קמ"ר
 גובה:  650 מטרים
 אוכלוסייה:  ‏
  ‑ בכפר:  13,875 (2004)
 קואורדינטות:  33°13′18″N 35°27′52″E﻿ / ﻿33.22166667°N 35.46444444°E﻿ / 33.22166667; 35.46444444 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמג'דל סלם(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמג'דל סלם  he tabBackground:;tabBorder:#aaa;defaultTab:0;
 
מַ֫גְ'דַל סִלְם (בערבית: مجدل سلم) הוא כפר בדרום לבנון, ששייך למחוז א-נבטיה שבנפת מרג' עיון. הכפר נמצא כ-7 ק"מ ממערב לגבול ישראל–לבנון (מושב מרגליות).
אטימולוגיה

פירוש המילה הראשונה בשם היא מגדל. אשר למילה השנייה בשם, יש כמה הסברים אפשריים:
השורש ש-ל-ם (س.ل.م.) בערבית היות דבר שלם, ללא מום או דופי.
שלם (س.ل.م.) בסורית פירושו "בלתי חדיר".
האל הכנעני שָׁלֶם, המוזכר בכתובות שנמצאו באוגרית.
גאוגרפיה

העיירה ממוקמת על הגדה המערבית של נחל סלוקי, בצומת דרכים המקשרת בין הכפרים שסביבה: ממערב – חולא, מצפון – קבריח'א, מדרום וממערב – שקרא (ער'), ג'מייג'מה, צפד אל-בטיח' וח'ירבת סלם.
שטחה הכולל של העיירה הוא 42,000 דונם.
היסטוריה

אין פרטים על ההיסטוריה של המקום בעבר הרחוק, אך ברור שהייתה במקום התיישבות נוצרית שקדמה ליישוב המוסלמי. בעיירה מספר רחובות מרוצפות באבנים, שמובילות כולן למרכז עתיק בשם "שמעונה" (شمعونة), שבו מכונסות רוב העתיקות. במרכז העתיק של היישוב ישנה באר הקרויה בשם "ביר א-נַּצַ֫ארַא (بير النصارى; תרגום: "באר הנוצרים"). בנוסף, ראה להלן: אתרים.
בשנת 1596 הופיע הכפר ברישומי המס של האימפריה העות'מאנית, ככפר שנמצא בנאחיית (נפת) תבנין, בליווא (מחוז) צפת, עם אוכלוסייה של 51 בתי אב ו-8 רווקים, כולם מוסלמים. תושבי הכפר שילמו מס קבוע של 25% על תוצרת חקלאית והכנסות מזדמנות. באותה שנה הם שילמו סך של 9,110 אקצ'ה.
בשנת 1875 ביקר ביישוב ויקטור גרן ומצא שגרו בו כ-300 תושבים מתואלים. המסגד היה בנוי מאבני כנסייה ביזנטית שנהרסה. כתובת יוונית שהייתה חקוקה על אבן הושחתה ולא ניתן היה לקרוא אותה.
במסגרת הסקר של הקרן לחקר ארץ ישראל בשנת 1881 נכתב שמדובר ב"כפר גדול, בנוי מאבן, בעל מראה עתיק... המכיל כ-500 מתאולים... ממוקם על 'הר שולחן', מוקף זיתים ואדמה מעובדת". אספקת המים היא מברכת מים בנויה וכן מבורות מים רבים. בנוסף צוין שיש בכפר שרידי מבנים קדומים ומשקופים, המעידים על יישוב קדום.
בשנות ה-90 התבסס חזבאללה בדרום-לבנון גם בכפר סלם ובסביבתו.
במסגרת מבצע ענבי זעם (אפריל 1996) תקף צה"ל מטרות באזור הכפר. בשל טעות, נפגעה עמדת יוניפי"ל של הכוח הנפאלי וניזוקה קשות.
ב-5 בדצמבר 1997 נהרגו שלושה תושבי הכפר מפצצה. הערכת התושבים היא שהפצצה הוטמנה על ידי יחידת קומנדו ישראלית.
ב-24 בינואר 2024 תקף צה"ל, בירי ארטילרי ובהפצצה אווירית, מטרות של חזבאללה בכפר ובסביבתו, כחלק מהחזית הצפונית במלחמת חרבות ברזל.
אוכלוסייה

בשנת 2004 מנתה אוכלוסיית העיירה 13,875 נפשות, ומתוכם, 6,542 היו בוגרים, בעלי זכות הצבעה לפרלמנט הלבנוני.
המשפחות הגדולות הן: זהווי (زهوي), יאסין, עלאא א-דין, מלחם, סיף א-דין, חרז (حرز), ערנדס (عرندس), סָלום (سلوم), נור א-דין, ח'יר א-דין, סלמאן, אל-חאג'.
אתרים

המסגד המערבי של הכפר היה בעבר כנסייה, ככל הנראה מהתקופה הביזנטית. עד היום ניתן להבחין במבנה בכמה צלבים חקוקים על אבנים וכן חלקי סרקופגים. בפי התושבים יש סיפורים על "מקרים מוזרים שקרו ומתרחשים עד היום" וכי כל מי שניסה לשקם את המבנה – מת.
בצד המזרחי של הכפר ישנו גוש סלע גדול שנקרא קלעת אל-קוּט (ער') שפירושו מצודת החתול. אגדה מקומית מספרת על כך שמדובר במטאוריט כי הוא שונה במראהו וככל הנראה גם בהרכבו, מהסלעים האחרים בסביבה. הנושא לא נחקר באופן מדעי.
אתרים > חגיגת העשוראא במג'דל סלם

מדי שנה נערך בעיירה טקס עשוראא רב משתתפים שהפך ליום התכנסות של אנשים מכל כפרי הסביבה.
הנהלת העיירה

מועצת העיירה מונה 15 חברים.
בעיירה יש ארבעה מוכתרים.
מים

מקורות המים לכפר הם:
נהר ליטני – באמצעות "פרויקט טייבה" (مشروع الطيبة)
בארות ארטזיות (באר ואדי אל-מע'ארה ובאר ואדי א-סלוקי)
נהר וזאני
אישים מהעיירה

אחמד שוקי אל-אמין (أحمد شوقي الأمين): יליד 1932. חוקר דת מוסלמי-שיעי, חיבר ספרים רבים בנושא הלכה ועל בעיות השעה. מעורב בפוליטיקה הכלל לבנונית, ללא שיוך לצד כלשהו. בשנות ה-60 הקים רשת חינוכית בכפרים רבים בדרום לבנון. הוא משמש כנשיא אגודת חכמי הדת בלבנון וכן כיועץ כבוד בבתי הדין השרעיים הגבוהים בלבנון.
נג'יב יאסין (نجيب ياسين): לשעבר, אלוף לבנון וסוריה בהיאבקות חופשית.
ראו גם

מתואלים
אסלאם שיעי
הערות שוליים

↑  שנער, איילון, מילון ערבי עברי, מגנס, 1972, עמוד 162

^
1 2 3  بلدة مجدل سلم, itihadjabalamel
↑  van der Toorn, Karel; Becking, Bob; van der Horst, Pieter Willem, Dictionary of Deities and Demons in the Bible (2nd, revised ed.)., Wm. B. Eerdmans Publishing, 1999, pp. 756-755
↑  بلدة مجدل سلم, itihadjabalamel.com
↑  Guérin, V., Description Géographique Historique et Archéologique de la Palestine. Vol. 3: Galilee, pt. 2., Paris: L'Imprimerie Nationale, 1880, עמ' 268-267 (תורגם מצרפתית)
↑  Conder, C.R.; Kitchener, H.H., The Survey of Western Palestine: Memoirs of the Topography, Orography, Hydrography, and Archaeology. Vol. 1., London: Committee of the Palestine Exploration Fund, 1881, עמ' 89, 136
↑  צה"ל תקף מטרות חיזבאללה בלבנון, בהן עמדות תצפית ומבנה צבאי, באתר ynet, 22 בינואר 2024
↑  داني الأمين, مجدل سلم تستحضر واقعة الطف على أكبر مسرح في الهواء الطلق, alahednews.com, 10/08/2022
↑  WRESTLING IN LEBANON, web.archive.org, ‏2024-02-23
Seven (שיר של ג'ונגקוק)

"Seven" הוא סינגל הבכורה של הזמר הדרום קוריאני ג'ונגקוק מ-BTS כאמן סולו, בהשתתפות הראפרית האמריקאית לאטו. הוא נכתב על ידי אנדרו ואט, סירקט, ג'ון בליון, לאטו ות'רון מקיאל תומאס והופק על ידי ואט וסירקט. השיר יצא לאור ב-14 ביולי 2023, באמצעות ביג היט מיוזיק ונכלל באלבום האולפן הראשון של ג'ונגקוק Golden, שיצא ב-3 בנובמבר 2023.
הסינגל נכנס למצעדים בלמעלה מחמישים מדינות והגיע לראש המצעדים בהודו, לטביה, מלזיה וסינגפור. הוא הגיע היישר לראש הבילבורד הוט 100 בארצות הברית ולראש הגלובל 200 והפך לשיר הראשון, גם ג'ונגקוק וגם של לאטו, שהגיע למקום הראשון במצעדים אלו. הוא גם הגיע לראש המצעדים בהונג קונג, אינדונזיה, מלזיה, וייטנאם, קוריאה הדרומית, הפיליפינים, טאיוואן.
"Seven" הופיע במקום השלישי במצעד הסינגלים הבריטי, וקבע שיא חדש כסינגל הבכורה עם המיקום הגבוה ביותר של אמן סולו קוריאני בהיסטוריה. בנוסף, הוא התברג בעשירייה הראשונה בישראל, אוסטרליה, קנדה, אירלנד, יפן, ליטא, פרו, פרגוואי, ניו זילנד, קוריאה הדרומית, שווייץ ומדינות רבות נוספות. הוא גם שבר את שיא השיר המהיר ביותר בהיסטוריה של ספוטיפיי שהגיע ללמעלה מיליארד השמעות ומאוחר יותר זכה בתואר שיתוף הפעולה המושמע ביותר בספוטיפיי ב-2023.
רקע והוצאה

כששמעתי את "Seven", חשבתי, "זהו זה." לאחר מכן, התמקדתי בתרגול ובהקלטת השיר מספר פעמים כדי לשפר אותו. אני מקווה שאנשים רבים יוכלו להרגיש כפי שהרגשתי כששמעתי את השיר לראשונה.
המקור באנגלית
Upon hearing “Seven,” I thought, “This is it.” After that, I focused on practicing and recording the track multiple times to perfect it. I hope that many people can feel as I felt when I first heard the song.
ב-29 ביוני 2023, ביג היט מיוזיק הודיעה דרך ויורס (אנ') שהסינגל של ג'ונגקוק "Seven" ייצא ב-14 ביולי 2023. לפני יציאת הסינגל הדיגיטלי, "Still with You" ו-"My You" הפכו לזמינים ב-3 ביולי 2023 בשירותי סטרימינג כמו ספוטיפיי ואפל מיוזיק. שני השירים היו זמינים בעבר רק בסאונדקלאוד או ביוטיוב. ב-7 ביולי פורסמו תמונות קונספט וסרט קצר. ב-13 ביולי פורסם הטיזר הרשמי לוידאו קליפ.
ב-25 באוגוסט 2023 יצא רמיקס ריקוד בסגנון האוס פרוגרסיבי (אנ') בביצוע הדי ג'יי השוודי אלסו. מאוחר יותר בסוף אוקטובר, פורסם רמיקס שני של הדי ג'יי הצרפתי דייוויד גטה.
מילים ולחן

"Seven", שתואר כ"שיר קיץ מלא מרץ", הופק על ידי אנדרו ואט וסירקט, שניהם כתבו אותו יחד עם ג'ון בליון, לאטו ות'רון מקיאל תומאס. השיר הולחן בחתימת זמן (אנ') של ארבע רבעים ובסולם סי מז'ור (אנ') עם קצב של 126 פעימות לדקה וטווח ווקאלי שמתפרש מפה דיאז4 (אנ') ועד לרה דיאז6. מבחינה מוזיקלית, זהו שיר פופ מז'אנר גראז' בריטי עם צלילי גיטרה אקוסטיים ומנגינה קליטה.